આજના સ્માર્ટફોન યુગમાં લોકો અને ખાસ કરીને ટીનએજર્સ અને યંગસ્ટર્સ પોતાનો ઘણો બધો સમય સ્માર્ટફોન જોવા, વાત કરવા અને યૂઝ કરવામાં વિતાવે છે. સ્માર્ટફોનથી થતા નુક્સાન એટલે કે સાઈડ ઈફેક્ટ્સને લઈને ભલે જ દુનિયાભરમાંથી તમામ રિસર્ચ અને આંકડા આવતા રહેતા હોય, પરંતુ તાજેતરમાં જ થયેલા એક નવા રિસર્ચમાં એ વાતનો ખુલાસો થયો છે કે, વધુ સમય સુધી સ્માર્ટફોનના સંપર્કમાં રહેતા ટીનેજર્સ અને યંગસ્ટર્સને મેમરી લોસની સમસ્યા કે બીમારી થઈ શકે છે. આ નવી શોધ અંગે ડેલીમેલના અહેવાલ મુજબ, તેમાં સૌથી વધુ ખતરો એ લોકો માટે છે જે રાઈટ હેન્ડેડ છે, એટલે કે જમણા હાથ અને જમણા કાન દ્વારા સ્માર્ટફોન વધુ યૂઝ કરે છે.